- Hindi News
- National
- रांग साइड से आ रही बाइक से टकराकर कार से भिड़ते हुए दुकान में घुसा ट्रैक्टर
रांग साइड से आ रही बाइक से टकराकर कार से भिड़ते हुए दुकान में घुसा ट्रैक्टर
गुना | रविवार सुबह करीब 6 बजे एक ट्रैक्टर जयस्तंभ चौराहे पर स्थित मिष्ठान भंडार के शटर में जा घुसा। रांग साइड आ रही एक बाइक से टकराने के बाद बेकाबू हुआ यह ट्रैक्टर पहले सड़क किनारे खड़ी एक कार से भिड़ा और फिर उसे धकेलते हुए सीधे शिमला मिष्ठान भंडार के शटर में घुस गया। इससे दुकान का शटर बुरी तरह से क्षतिग्रस्त हो गया।
कैसे हुआ हादसा : घटना के वक्त मौजूद लोगों ने बताया कि ट्रैक्टर तेज रफ्तार में बीजी रोड कॉर्नर पर तीखा मोड़ लिया। ठीक तभी सामने से बाइक आ गई, जो रांग साइड थी। उससे बचने की कोशिश में चालक ने ट्रैक्टर को दुकान की ओर मोड़ा, लेकिन तब तक बाइक उससे आकर टकरा गई थी। उधर ट्रैक्टर एक कार से टकराता हुआ दुकान में घुस गया।
दो साल पहले इसी जगह पर हुई थी एक मौत : दो साल पहले इसी मोड़ पर हादसा हुआ था। तेज रफ्तार ट्रैक्टर ने इसी मोड़ पर खड़े एक व्यवसायी को टक्कर मार दी थी। उनकी मौत हो गई थी।
tgl_Latn sot_Latn bho_Deva bho_Deva hin_Deva hin_Deva hin_Deva